Be the first to know any news. You will get latest stories and video updates through the day. You can turn them off anytime.
© 2021 The Argus. All right reserved.
© 2021 The Argus. All right reserved.
© 2021 The Argus. All right reserved.
Logged out successfully!
ଝାରସୁଗୁଡ଼ାଃ ଆଜି 12 ଘଣ୍ଟିଆ ବନ୍ଦ ଡାକରା ଦେଇଛି ଝାରସୁଗୁଡ଼ା ଘାସି ସମାଜ ଏବଂ ଝାରସୁଗୁଡ଼ା ଜିଲ୍ଲା କଂଗ୍ରେସ । ଗତ 20 ତାରିଖରେ ରେଳବାଇ କଲୋନୀର କୁଲି ପଡାର ଏକ ନଅ ମାସର ଶିଶୁ ଉପରେ ଗରମ ଡାଲି ପଡିଯାଇଥିଲା । ଗୁରୁତର ଅବସ୍ଥାରେ ମଙ୍ଗଲବଜାରସ୍ଥିତ ପୁରୁଣା ଜିଲ୍ଲା ମୁଖ୍ୟ ଚିକିତ୍ସାଳୟ ନେଇଥିଲେ । ପରବର୍ତ୍ତୀ ସମୟରେ ନୁଆଁ ଜିଲ୍ଲା ମୁଖ୍ୟ ଚିକିତ୍ସାଳୟ ନେବାକୁ ଡାକ୍ତର ପରାମର୍ଶ ଦେଇଥିଲେ । କିନ୍ତୁ ଗତ ୨୭ତାରିଖ ଦିନ 11ଟା ସମୟରେ ଶିଶୁଟିର ମୃତ୍ୟୁ ହୋଇଥିଲା । ଫଳରେ ମେଡିକାଲ ପରିସରରେ ଉତେଜନା ଆରମ୍ଭ ହୋଇଯାଇଥିଲା । ଏପରିକି ମୃତ ଶିଶୁକୁ ଧରି ମୃତକର ପରିବାର ଲୋକେ ଏବଂ ସମସ୍ତ ସଫେଇ କର୍ମଚାରୀମାନେ ପୁରୁଣା ମୁଖ୍ୟ ଚିକିତ୍ସାଳୟରେ ତାଲା ପକାଇ ଧାରଣାରେ ବସିଥିଲେ । ପରବର୍ତ୍ତୀ ସମୟରେ ମୃତକଙ୍କ ପରିବାର ଲୋକେ ଏବଂ ଘାସି ସମାଜ ମିଳିତ ହୋଇ ଝାରସୁଗୁଡ଼ା ଶନି ମନ୍ଦିର ନିକଟରେ ରାସ୍ତା ଅବରୋଧ କରିବା ସହ ଡାକ୍ତରଙ୍କ ଅବହେଳା ଯୋଗୁଁ ଶିଶୁର ମୃତ୍ୟୁ ହୋଇଥିଲା ବୋଲି ଅଭିଯୋଗ ଆଣିଥିଲେ ।
ଘଟଣାସ୍ଥଳକୁ ଏସ୍ଡିପିଓ ଏବଂ ପିଡ଼ି ତାପିରାମ ମାଝୀ ଆସି ସ୍ଥିତି ନିୟନ୍ତ୍ରଣ କରିଥିଲେ । ପରବର୍ତ୍ତୀ ସମୟରେ ଘାସି ସମାଜ ମିଳିତ ଭାବେ ଝାରସୁଗୁଡ଼ାର ସମସ୍ତ ସଫେଇ କାର୍ଯ୍ୟରୁ ଓହରିଯାଇ ଧାରଣାରେ ବସିଛନ୍ତି । ଏପରିକି ଝାରସୁଗୁଡ଼ା ଟାଉନ ଥାନାରେ ଏକ ଏଫଆଇଆର୍ ମଧ୍ୟ ରୁଜୁ କରାଯାଇଥିଲା । ଏହି ଘଟଣା ଉପରେ ତଦନ୍ତ କରାଯିବ ଏବଂ ଉଚିତ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ସୂଚନା ଦେଇଥିଲେ ଜିଲ୍ଲାପାଳ । ସେମାନଙ୍କର ଦାବି ମୁତାବକ ମଙ୍ଗଲବଜାରସ୍ଥିତ ପୁରୁଣା ଚିକିତ୍ସାଳୟକୁ ପୂର୍ବ ପରି 24 ଘଣ୍ଟିଆ ସମ୍ପୂର୍ଣ୍ଣ ଭାବେ କାର୍ଯ୍ୟକାରୀ କରାଯାଉ ।
ଏପରିକି ଗତ 29 ତାରିଖ ଦିନ ସ୍ୱାସ୍ଥ୍ୟମନ୍ତ୍ରୀ ନବ ଦାସ ଏକ ଉଚ୍ଚସ୍ତରୀୟ ବୈଠକ ଡାକି ମଙ୍ଗଲବଜାରସ୍ଥିତ ପୁରୁଣା ଜିଲ୍ଲା ମୁଖ୍ୟ ଚିକିତ୍ସାଳୟକୁ 100 ଶଯ୍ୟା ବିଶିଷ୍ଟ ସିଟି ହସ୍ପିଟାଲ କରିବା ସହ 24 ଘଣ୍ଟା ଚିକିତ୍ସା ସେବା ଯୋଗାଇ ଦେବା ପାଇଁ ଝାରସୁଗୁଡ଼ା ଜିଲ୍ଲାପାଳ ଏବଂ ଜିଲ୍ଲା ମୁଖ୍ୟ ଚିକିତ୍ସା ଅଧିକାରୀଙ୍କୁ ନିର୍ଦ୍ଦେଶ ଦେଇଥିଲେ । ଫଳରେ 31 ତାରିଖ ଦିନ ଜିଲ୍ଲାପାଳଙ୍କ ଅଧ୍ୟକ୍ଷତାରେଏକ ବୈଠକ ଡାକି ଝାରସୁଗୁଡ଼ା ମଙ୍ଗଲବଜାରସ୍ଥିତ ପୁରୁଣା ଚିକିତ୍ସାଳୟରେ ପାଞ୍ଚ ଜଣ ଡାକ୍ତରଙ୍କ ସହ ଜଣେ ଫାର୍ମାସିଷ୍ଟ, ଷ୍ଟାଫନର୍ସ ଦିଆଯିବ ବୋଲି ନିଷ୍ପତି କରାଯାଇଥିଲା ।
କିନ୍ତୁ ପୁରୁଣା ମେଡିକାଲରେ 24 ଘଣ୍ଟିଆ ସେବା ଉପଲବ୍ଧ ନ ହେବା ପର୍ଯ୍ୟନ୍ତ କୌଣସି ସଫେଇ କର୍ମଚାରୀ କାର୍ଯ୍ୟ କରିବେ ନାହିଁ ବୋଲି ଚେତାବନୀ ଦେଇଛନ୍ତି ଝାରସୁଗୁଡ଼ା ସଫେଇ କର୍ମଚାରୀ ସଂଘ । ସେହି ଦାବିକୁ ନେଇ ଆଜି ଝାରସୁଗୁଡ଼ା ବନ୍ଦ ଡାକରା ଦେଇଛନ୍ତି । ଏଥିରେ ଝାରସୁଗୁଡ଼ା ଜିଲ୍ଲା କଂଗ୍ରେସ ମଧ୍ୟ ସମର୍ଥନ କରିଛି ।
